**Megállapodás kiegészítése**

*a Martonvásári kistérségben a KEHOP -2.2.1-12-2015-00021 számú projekt keretében megvalósult,*

*a szennyvízelvezetés és tisztítás fejlesztése kapcsán felmerült elszámolási, költségviselési*

*és további fejlesztési feladatokról*

amely létrejött

**Martonvásár Város Önkormányzata** (székhelye: 2462 Martonvásár, Budai út 13., Adószáma: 15727433-2-07, törzskönyvi azonosítószám (PIR): 727431) Képviseletében: Dr. Szabó Tibor polgármester;

**Tordas Község Önkormányzata** (székhelye: 2463 Tordas, Szabadság út 87., Adószáma: 15363097-2-07, törzskönyvi azonosítószám (PIR): 363091) képviseletében: Juhász Csaba polgármester;

**Gyúró Község Önkormányzata** (székhelye: 2464 Gyúró, Rákóczi Ferenc utca 49., Adószáma: 15364108-2-07, törzskönyvi azonosítószám (PIR): 364108) képviseletében: Horváth Gyula polgármester;

**Ráckeresztúr Község Önkormányzat** (székhelye: 2465 Ráckeresztúr, Hősök tere 20., Adószáma: 15727213-2-07, törzskönyvi azonosítószám (PIR): 727211) képviseletében: Dr. Szentes-Mabda Katalin Dóra polgármester;

(a továbbiakban együttesen: Felek) között alulírott helyen és napon:

***Előzmények:***

Felek 2020. májusában megállapodást kötöttek egymás között a Martonvásári kistérségben a KEHOP -2.2.1-12-2015-00021 számú projekt keretében megvalósult, a szennyvízelvezetés és tisztítás fejlesztése kapcsán felmerült elszámolási, költségviselési és további fejlesztési feladatokról (a továbbiakban: Megállapodás). Felek a megállapodás hatályba lépése óta ennek megfelelően gazdálkodtak a településeken jelentkező szennyvízbekötésekkel, a szennyvíztelep szabad kapacitásaival.

Felek a Megállapodást eddig egyszer, 2022. december 9. napi hatállyal módosították.

A Martonvásári Ipari Park fejlesztésével magbízott INPARK Martonvásár Kft. (a továbbiakban: Kft.) a fejlesztési területére eső szennyvíz kibocsátási igénye rendelkezésükre állása érdekében a víziközmű-szolgáltatásról szóló 2011. évi CCIX. törvény (a továbbiakban: Vksztv.) alapján közműfejlesztést valósított meg a Ráckeresztúr 079/4 helyrajzi számon lévő Ráckeresztúri Szennyvíztelepen (a továbbiakban: Fejlesztés), melyet a Vksztv. 8. §-a szerint, figyelemmel a Megállapodásban, valamint az egyes települések Képviselő-testületei által hozott döntésekben (Gyúró Község Önkormányzata Képviselő-testületének 120/2021. (XI. 30.) határozata, Ráckeresztúr Község Önkormányzata Képviselő-testületének 454/2021. (XI. 30.) határozata, Tordas Község Önkormányzata Képviselő-testületének 130/2021. (XI. 30.) határozata, valamint Martonvásár Város Önkormányzata Képviselő-testületének 238/2021. (XI. 30.) határozata) foglaltaknak megfelelően térítésmentesen Martonvásár Város Önkormányzata tulajdonába adta 2023. augusztus 21-én.

A Fejlesztés révén a 208/10849-23482 vízikönyvi számon a Fejér Megyei Katasztrófavédelmi Igazgatóság által kiadott vízjogi létesítési engedély alapján a Ráckeresztúri Szennyvíztelep befogadóképessége 400 m3/nap csatornahálózaton érkező szennyvíz mennyiséggel növekedett.

Fentiekre tekintettel a vagyoni megosztás, valamint a kapacitások leosztása tekintetében Felek a Megállapodást az alábbiak szerint módosítják.

I. Felek a Megállapodás II. 4. pontját az alábbiak szerint módosítják:

„II. 4. a.) Felek megállapodnak, hogy a Ráckeresztúri Szennyvíztelep ingatlana, azaz a Ráckeresztúr 079/4 hrsz.-ú ingatlan tulajdoni viszonyai az alábbiak szerint módosulnak:

|  |  |
| --- | --- |
|  | Telekhatár rendezés után: Terület: 5987 m2 |
| bővített terület m2 | tulajdoni arány/5987 |
| Ráckeresztúr | 2399 | 2399 |
| Martonvásár | 2404 | 2404 |
| Tordas | 676 | 676 |
| Gyúró | 508 | 508 |
| Összesen | 5987 |  |

II. 4. b.) Felek megállapodnak abban, hogy az a.) pont szerint nyilvántartott tulajdoni hányadok változatlanul hagyása mellett, a szennyvíztelepben meglévő tulajdoni arányaik 2023. augusztus 21-től az alábbiak szerint módosulnak:

 Gyúró 4,98 %

 Tordas 7,77 %

 Ráckeresztúr 12,99 %

 Martonvásár 74,26 %”

**II. Kapacitások felhasználása**

**I.1.** Felek rögzítik, hogy a Megállapodás alapjánaz alábbi bekötési darabszámmal gazdálkodhattak 2022. december 9-től:

|  |  |
| --- | --- |
| **Település neve** | **Bekötési darabszám** |
| Martonvásár | 858 |
| Ráckeresztúr | 555 |
| Tordas | 209 |
| Gyúró | 160 |

**I.2.** Felek megállapodnak, hogy 2023. augusztus 21-től kezdődően a szennyvíztelep megnövekedett kapacitására tekintettel, a szennyvíztelepben meglévő tulajdoni részesedésre tekintettel az alábbi bekötési darabszámok illetik meg a településeket:

|  |  |
| --- | --- |
| **Település neve** | **Bekötési darabszám** |
| Martonvásár | 1946 |
| Ráckeresztúr | 555 |
| Tordas | 209 |
| Gyúró | 160 |

**I.3.** Felek rögzítik, hogy az I.2. pontban megállapított bekötési darabszámot terhelik a 2020. májusa óta megtörtént bekötések, melyekre vonatkozó nyilvántartást Martonvásár Város Önkormányzata a Megállapodásban rögzített eljárás szerint vezet, és folyamatosan tájékoztatja az aktuális állásról a településeket.

**IV. Egyéb rendelkezések:**

**IV.1**. Jelen megállapodás az utolsó jogosult általi aláírást követő napon lép hatályba.

**IV.2.** A Megállapodás egyéb rendelkezései továbbra is érvényben és hatályban maradnak, jelen megállapodás hatályba lépését követően is.

**IV.3.** Jelen megállapodás aláírására a települések polgármesterei az alábbi döntésekkel kaptak felhatalmazást:

1. Martonvásár Város Önkormányzata Képviselő-testületének …./2023. (….) határozata
2. Ráckeresztúr Község Önkormányzata Képviselő-testületének …./2023. (….) határozata
3. Tordas Község Önkormányzata Képviselő-testületének …./2023. (….) határozata
4. Gyúró Község Önkormányzata Képviselő-testületének …./2023. (….) határozata

Kelt: Martonvásáron, …….……………. Kelt: …….…….…………….

|  |  |
| --- | --- |
| .........................................................................  | .......................................................................... |
| Dr. Szabó TiborpolgármesterMartonvásár Város Önkormányzata | Juhász CsabapolgármesterTordas Község Önkormányzata |

Kelt: ………………..…….……………. Kelt: …….…….…………….

|  |  |
| --- | --- |
| .........................................................................  | .......................................................................... |
| Horváth GyulapolgármesterGyúró Község Önkormányzata | Dr. Szentes-Mabda Katalin DórapolgármesterRáckeresztúr Község Önkormányzata |